Kinnear-moord: Saak weer uitgestel | Maroela Media
Zane Kilian (39) het Vrydag vlugtig in die Bishop Lavis-landdroshof verskyn. Dit volg nadat sy saak Maandag uitgestel is omdat daar aangevoer is dat dié landdroshof 'n veiligheidsrisiko inhou.
Eric Ntabazalila, woordvoerder van die Nasionale Vervolgingsgesag (NVG) in die Wes-Kaap, sê daar is ooreengekom dat die saak in 'n ander hof voortgesit moet word.
"Die staat het met die president van die streekshof geskakel om te hoor of Kilian sy borgtogaansoek daar kan voortsit," sê Ntabazalila.
Hy sê hulle het nog nie 'n antwoord van die president van die streekshof gekry of hulle die saak daarheen kan oorplaas nie.
"Die staat het dit Maandag ook duidelik gemaak dat hulle die borgtogaansoek gaan teenstaan."
Die saak is tot 14 Oktober uitgestel en Kilian sal tot dan in aanhouding bly. "Hopelik sal ons dan weet of die saak in 'n nuwe hof kan voortgaan."
Ntabazalila wou nie Maandag uitbrei oor die kwessie rakende die veiligheidsrisiko by die landdroshof nie, maar het wel bygevoeg dat daar al voorheen melding gemaak is van voorvalle by dié hof en dat 'n veilige werksomgewing vir almal wat daar werk, gehandhaaf moet word.
Kilian, wat op 23 September in verband met die moord op Kinnear in hegtenis geneem is, word aangekla van moord, sameswering om moord te pleeg en die onregmatige onderskep van kommunikasie.
Masuku van pligte onthef
Laat hy sak vir sy dade
Daai tatoes sè genoeg.
Ja mense, kom maar met jul af duimpies.
My vel is skoon.
Om te dink jy is 'n Sportman, veronderstel om meer dissipline as enige ander te he. Regtig jy steek die Rugby naam in die skande. Party mense kan jy optel, skrop, mooi aantrek en nerens vat nie, hulle is net nie opvoedbaar en eerlik nie.
Net weereens 'n bewys van die totale anargie wat hoogty vier. Die hofsaak kan nie eens voortgaan nie.
Twee prominente hofsake oor moord. Een in Senekal, en 'n ander in Bishop Lavis. In albei is amptenare bang om geregtigheid te laat seëvier. In albei het SAPD nie hul beskermingsplig nagekom nie. In een het die slagoffer konneksies, en in die ander te min. Dit spreek boekdele oor ons land. Ondervind ons vrede? Kan nie wees nie!